text: ঝিনাইদহ সরকারি ভেটেরিনারি কলেজ দেশের দক্ষিণ পশ্চিমাঞ্চলের অন্যতম উচ্চশিক্ষা প্রতিষ্ঠান। ছাত্র-ছাত্রীদেরকে ভেটেরিনারি শিক্ষায় শিক্ষিত করা হয় এবং ভেটেরিনারি হাসপাতালের মাধ্যমে অত্র এলাকার প্রানীসম্পদের  চিকিৎসা করে সাধারণ জনগণের সেবা দেয়া হয়। ঢাকা মেহেরপুর মহাসড়কে হলিধানি নামক স্থানে ১১ একর জায়গা নিয়ে কলেজটি ২০১৪ সালে  একাডেমিক কার্যক্রম শুরু হয়। শেরে বাংলা কৃষি বিশ্ববিদ্যালয়ের অধিভুক্ত প্রতিষ্ঠানটিতে ৫ বছর মেয়াদি ডাক্তর অফ ভেটেরিনারি মেডিসিন (ডিভিএম)  কোর্স চালু আছে।
  
  ইতিহাস
  প্রধানমন্ত্রী শেখ হাসিনা ২০১৩ সালের ৮ অক্টোবরে কলেজটি উদ্বোধন করেন। কলেজের প্রথম একাডেমিক কার্যক্রম শুরু হয় ২ মার্চ ২০১৪ থেকে।
  
  একাডেমিক কার্যক্রম
  কলেজের প্রথম একাডেমিক কার্যক্রম শুরু হয় ২ মার্চ ২০১৪ থেকে। প্রতি বছর এডমিশন পরীক্ষার মাধ্যমে ৬০ জন শিক্ষার্থী ভর্তি হওয়ার সুযোগ পেয়ে থাকে (৫৬টি সীট সাধারণ ছাত্র-ছাত্রীদের জন্য এবং ৩টি সীট মুক্তিযুদ্ধ কোঠাধারী এবং ১টি সীট উপজাতি কোঠা) । বর্তমানে ৩৬০ জন শিক্ষার্থী কলেজে অধ্যয়ন করছেন।
  
  কলেজ টি তে স্থায়ী কোন শিক্ষক নেই। অধ্যাপক কিংবা সহযোগী অধ্যাপক নেই। প্রাণি সম্পদ অধিদপ্তরের জেলা ও উপজেলা ভেটেরিনারি সার্জন ও অতিথি শিক্ষক সহ মোট ৪৫ জন মানসম্পন্ন শিক্ষক ও ১২৯ জন কর্মচারী আছে। ‌প্রতিষ্ঠানটিতে সর্বমোট ডিপার্টমেন্ট রয়েছে ১০টি। ইন্টার্ন প্রাণি চিকিৎসকদের কোন সম্মানি ভাতার ব্যবস্থা নেই।
  
  অনুষদ ও বিভাগ
  কলেজ টি থেকে ভেটেরিনারী মেডিসিন অনুষদ	এর অধীনে ৫ বছর মেয়াদি ডাক্তর অফ ভেটেরিনারি মেডিসিন (ডিভিএম) ডিগ্রী প্রদান করা হয়। এই অনুষদের অধীনে বিভাগ সমুহ
  
  রোগবিদ্যা ও পরজীবীবিদ্যা বিভাগ
  অ্যানাটমি ও কলাস্থান বিভাগ
  প্রাণী বিজ্ঞান ও পুষ্টি বিভাগ
  জেনেটিক্স ও পশু প্রজনন বিভাগ
  শারীরবিদ্যার, প্রাণরসায়ন ও ঔষধবিদ্যা বিভাগ
  ডেইরি ও পোল্ট্রি বিজ্ঞান বিভাগ
  কৃষি অর্থনীতি ও সামাজিক বিভাগ
  মেডিসিন বিভাগ
  সার্জারী বিভাগ
  অনুজীবিদ্যা ও ভেটেরিনারি পাবলিক হেলথ বিভাগ
  
  অবকাঠামো
  একটি প্রশাসনিক 
  একাডেমিক ভবন
  সেন্ট্রাল ল্যাব (গবেষনাগার)
  আধুনিক অডিটোরিয়াম (৫০০ জন ধারণ ক্ষমতা), *লাইব্রেরী
  পশু হাসপাতাল
  স্বাস্থ্য কমপ্লেক্স
  একটি বড় পশু শেড
  একটি ব্রয়লার শেড
  একটি ছাত্র হল
  একটি ছাত্রী হল
  প্রিন্সিপাল কোয়ার্টার
  একটি অতিথি ভবন
  টিচার্স কোয়ার্টার
  স্টাফ কোয়ার্টার
  ডরমেটরি ভবন
  কেন্দ্রীয় মসজিদ
  ক্যাফেটেরিয়া
  আধুনিক মানের জিমন্যাশিয়াম
  সুসজ্জিত একটি মেডিসিনাল গার্ডেন
  শহীদ মিনার 
  মুক্তমঞ্চ 
  খেলাধুলার মাঠ।
  
  অধিভুক্তি
  ২০১৪ সালে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয় অধিভুক্ত হয়ে একাডেমিক কার্যক্রম শুরু করে। কিন্তু পরবর্তীতে কলেজ টি যশাের বিজ্ঞান ও প্রযুক্তি বিশ্ববিদ্যালয়ের অধিভুক্ত হয়। যশাের বিজ্ঞান ও প্রযুক্তি বিশ্ববিদ্যালয় আইন ২০০১ অনুসারে,কোন প্রতিষ্ঠানকে অধিভুক্ত করার সুযােগ না থাকায় শিক্ষা কার্যক্রম ব্যহত হয়। ২০২০ সাল থেকে বাংলাদেশের ২ টি সরকারি ভেটেনারি কলেজ ঝিনাইদহ সরকারি ভেটেরিনারি কলেজ এবং সিরাজগঞ্জ সরকারি ভেটেরিনারি কলেজ কে শেরেবাংলা কৃষি বিশ্ববিদ্যালয় (শেকৃবি) এর অধিভুক্ত করা হয়।
  
  তথ্যসূত্র
  
  http://jgvc.ac.bd</nowiki>
  
  বিষয়শ্রেণী:ঝিনাইদহ জেলার কলেজ
title: ঝিনাইদহ সরকারি ভেটেরিনারি কলেজ